Met Ander Woorde, Wilna Adriaanse, Disney - kalahari.com
Toe Kristina een aand nie huis toe kom nadat sy gaan draf het nie, bel haar twee huismaats die polisie. Hulle kry haar in die vroee oggendure onder... more
3rd Party:2 New from R 120.00 Now:R205.00eBucks:eB2 050Discovery Miles: 2 050
Short descriptionToe Kristina een aand nie huis toe kom nadat sy gaan draf het nie, bel haar twee huismaats die polisie. Hulle kry haar in die vroee oggendure onder 'n bos teen die berg.
Long descriptionToe Kristina een aand nie huis toe kom nadat sy gaan draf het nie, bel haar twee huismaats die polisie. Hulle kry haar in die vroee oggendure onder 'n bos teen die berg. Sy is by haar bewussyn, maar kan glad nie onthou wat met haar gebeur het nie. Daar is ook geen logiese verklaring vir die drastiese persoonlikheidsverandering wat sy sedertdien ondergaan het nie, en ten einde raad word die hulp van 'n psigiater ingeroep. Ben Krige het 'n praktyk en kliniek op Stellenbosch, en wanneer Kristina oorkant hom plaasneem, is sy vir hom soos 'n labirint - vreemd en onbekend. Al wat hulle het, is woorde. Maar geleidelik breek woorde alle grense af, en uiteindelik bring die pad hulle by 'n bestemming uit – al lyk 'n bestemming soms anders as wat 'n mens jou dit voorgestel het.
Uiteindelik 'n ware storie in AfrikaansReviewed by Unknown on 29 November 2006546 of 1055 people found the following review helpful:As 'n persoon met 'n 5 jaar graad in tale was dit nog altyd vir my hartseer dat die afrikaanse literatuur glad nie werklik storieboeke het nie. Mens kry net twee tipes literatuur in Afrikaans: die soetsappige roman, soos Ena Murray (wat ek al van kleins af lees) en dan die, in my opinie, super onleesbare letterkundige boeke wat my prof oor liries geraak het. Die ware groot name. Geen mens lees sulke boeke in hulle vrye tyd nie.. (
Wel nie die opregte gewone man op straat nie). So ek het maar probeer tevrede wees met die algemene Mary Higgens Clark en James Patterson boeke in Engels.
Toe ek een middag terslyks in my plaaslike CNA rondslenter en die oulike omslag van 'Met Ander Woorde' sien, kon ek nie anders as om dit op te tel en te lees waaroor dit gaan nie. En was dit 'n groot verrassing!
'Met ander woorde' is die eerste Afrikaanse storieboek wat nie handel oor hoe die ewige pragtige heldin die sterk aantreklike held inpalm nie, en werklik leesbaar is. Ek kon die boek nie neersit nie. Die taalgebruik was soos die Afrikaans wat ek in my huis praat, die mense soos die mense wat ek elke dag mee te doen kry, die storie geloofwaardig en interressant.
Die storie probeer nie een of ander politieke boodskap oordra nie, dit probeer nie 'n prof by 'n Afrikaanse departement beindruk nie, dit probeer my kry om uit te vind wat het met arme Kristina gebeur. Ek hou van die karakters en is besorg oor hulle. Dit is verfrissend om te sien dat 'n storie net 'n storie kan wees, met allerdaagse Afrikaans en relevante storielyne. Ek kan nie wag om al Wilna Adriaanse se boeke te koop en te lees nie. En ek hoop hierdie is nie die laaste lekker lees boek in Afrikaans nie.Was this review helpful? Busy processing ...
Heerengracht, South Africa